Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: 15/2006. (IV. 3.) OM rendelethez]
Paragraph Index: 1425

7. Az alapképzési szak képzési célja, az elsajátítandó szakmai kompetenciák: A képzés célja könnyűipari mérnökök képzése, akik alkalmasak az anyagokban zajló folyamatok értelmezésére és irányítására, az anyagok szerkezetének és tulajdonságainak vizsgálatára és azoknak a különböző technológiák során történő megváltoztatására, az anyag előállítási technológiai folyamatainak rendszerszemléletű irányítására és szervezésére, valamint ezen technológiákkal előállított anyagok minőségének biztosítására, továbbá kellő mélységű elméleti ismeretekkel rendelkeznek a képzés második ciklusban történő folytatásához. Alapfokozat birtokában a könnyűipari mérnökök – a várható szakirányokat is figyelembe véve – ismerik: - a könnyűipari feldolgozás-technológia piaci igényeinek felmérését és a szakmai termékparaméterekre történő lefordítását, azok tervezését, - a könnyűipari termelési folyamatok és a szolgáltatások logisztikai és folyamatproblémáit, - a termék és technológiamérési és -fejlesztési módszereket, - a területre jellemző vállalkozások műszaki és szervezési kérdéseit, - az új termékek, folyamatok, elemzési és szervezési módszerek azonosítását és belső logikai rendszerének megértését, - a divat és média által érintett termékek megjelenési (design) és kommunikációs szempontú tervezését, a használati és gyártási szempontok szisztematikus érvényesítését, termékterv kialakítását, - a kompozitok és konstrukciók tervezésénél jelenleg alkalmazott korszerű eljárásokat, tervezési szoftvereket, - a könnyűipari anyagfeldolgozás jellegzetes eseteinek tervezését, szervezését és irányítását, - a könnyűipari termelési és szolgáltatási folyamatok rendszerszemléletű megvalósítását, a folyamatok átfogó szabályozását és fejlesztését, - az egyenlő esélyű hozzáférés elvét és alkalmazását, - a munkavédelemmel kapcsolatos alapvető feladatokat.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes